open-index/open-wikipedia-markdown huggingface dataset:
Kinofobiya

**Kinofobiya** ( *kýōn* „it“ va  *phóbos* „qoʻrquv“) – itlar va ularning barcha turidan qoʻrqish. Kinofobiya „hayvonlarga nisbatan fobiyalar“ kichik turi ostidagi oʻziga xos fobiya sifatida tasniflanadi. Texas universiteti qoshidagi Anksiyete kasalliklarini oʻrganish laboratoriyasida faoliyat yurituvchi olim Timothy O. Rentzning soʻzlariga koʻra, hayvonlardan qoʻrqish oʻziga xos fobiyalar orasida eng keng tarqalgan va davolanish boʻyicha murojaat qilgan bemorlarning 36 foizi itlardan qoʻrqish yoki mushuklardan qoʻrqishi maʼlum boʻlgan. Ofidiofobiya yoki araxnofobiya koʻproq hayvonlarga nisbatan boʻladigan fobiya turlari boʻlsa-da, itlarning koʻp tarqalgani sababli kinofobiya ular orasida eng keng tarqalgani hisoblanadi (masalan, Hindistonda taxminan 25 million it va AQShda taxminan 62 million uy itlari bor). It egalarining fobiyadan bexabarlik holatlari ham uchrab turadi. *Ruhiy kasalliklar diagnostikasi va statistik qoʻllanmasi* (*DSM-IV-TR*) maʼlumotlariga koʻra, maʼlum bir fobiyaga ega boʻlganlarning atigi 12 % dan 30 % gacha qismi davolanishga murojaat qilar ekanlar.

## Diagnostika
*DSM-IV-TR* maʼlum bir fobiya tashxisini qoʻyish uchun quyidagi mezonlarni taqdim etgan:

:* obyekt yoki vaziyatdan doimiy qoʻrquv
:* katta yoshli bemorlar qoʻrquvning haddan tashqari asossiz yoki mantiqsiz ekanligini tan olishadi (bu bolalarda kamda-kam holda uchraydi).
:* qoʻrqinchli obyektga taʼsir qilishda koʻpincha qoʻrquvga chidashga toʻgʻri keladi
:* qoʻrquv kundalik faoliyatga (ijtimoiy, oilaviy, kasbiy va boshqalar) sezilarli darajada halaqit beradi
:* kichik bemorlar hayotida (18 yoshgacha boʻlganlar) kamida olti oy davom etadigan alomatlarga ega
:* tashvish, vahima hurujlari yoki boshqa ruhiy kasalliklar bilan tenglashtirish kerak emas.

„*Fobiya*“ kitobida vahima huruji „kuchli qoʻrquvning odatiy koʻrinishlari bilan kamida bir necha daqiqa davom etadigan dahshatli holat“ deb taʼriflanadi. Bu jarayon yurak urishining tezlashishi, terlash, titroq, nafas olish qiyinlishuvi, qochish istagi, hushidan ketish yoki bosh aylanishi, ogʻiz qurishi, koʻngil aynishi va boshqa bir qator alomatlarni oʻz ichiga olishi mumkin. Boshqa oʻziga xos fobiyalarda boʻlgani kabi, kinofobiya bilan ogʻrigan bemorlar ham tirik itga duch kelganda yoki hatto itning tasviri (statik yoki filmga olingan) haqida oʻylashganda yoki it suratlari taqdim etilganda ham bu reaksiyalarning namoyon etishlari mumkin. Bundan tashqari, odatiy qochish xatti-harakatlari ham keng tarqalgan boʻlib, itlar turgan joylardan uzoqroq boʻlish (masalan, park), itdan qochish uchun koʻchani kesib oʻtish yoki uyida it boqadigan doʻstlar va oila aʼzolarining uylariga bormaslik kabilarni oʻz ichiga olishi mumkin.
## Manbalar
Ofidiofobiya

**Ofidiofobiya** (yoki **ofiyofobiya**) oʻziga xos fobiya turi boʻlib, ilonlardan irratsional qoʻrqishni anglatadi. Bu baʼzan herpetofobiya, sudraluvchilardan qoʻrqish singari umumiy atama bilan ham nomlanadi. Bu soʻz yunoncha „ofis“ () ilon soʻzidan kelib chiqqan va „fobiya“ () qoʻrquv soʻzi bilan birlashib ilondan qoʻrqish maʼnosini bildiradi.

## Tadqiqotlar
Voyaga yetgan odamlarning taxminan uchdan bir qismi ofidiyofobiyaga chalingan, bu eng keng tarqalgan fobiya turi hisoblanadi. Biroq, „klinik ahamiyatga ega“ ofidofobiyani namoyon etuvchi katta yoshli bemorlar aholining atigi 3-4 foizini tashkil etadi.

*The Handbook of the Emotions* (Hissiyotlar qoʻllanmasi") (1993) asarida psixolog Arne Ohman evolyutsion jihatdan ahamiyatli qoʻrquv reaksiyasiga ega neytral stimullar (ilonlar va oʻrgimchaklar) bilan evolyutsion jihatdan ahamiyatsiz qoʻrquv reaksiyasiga ega neytral stimullarni (zamburugʻlar, gullar, koʻpburchaklar, oʻq otuvchi qurollar va elektr rozetkalari) shartlanmagan stimul bilan juftlashtirishi boʻyicha tadqiqot oʻtkazgan. Natijada, ofiofobiya va araxnofobiya shartli reaksiyani shakllantirish uchun faqat bir marotaba jonivor bilan roʻbaro kelish talab qilgan boʻlsa, mikofobiya, antofobiya, koʻpburchaklar, oʻq otuvchi qurollar va elektr rozetkalaridan qoʻrqish uchun bir necha urinishlar amalaga oshirish kerak boʻlgan va muntazam shartlantirishsiz yoʻqolib ketgan. Ofiofobiya va araxnofobiya esa doimiy xarakterga ega. Xuddi shunday, psixologlar Susan Mineka, Richard Keir va Veda Price laboratoriyada ulgʻaygan rezus makakalarga boshqa makakaning qoʻrqib ketayotgani aks etgan videoni koʻrsatilmasa, ular banan olish uchun oʻyinchoq ilonning yonidan oʻtish kerak boʻlganda, hech qanday qoʻrquv reaksiyalarini namoyon qilmasligini aniqladilar.

2001-yilda Shvetsiyadagi Karolinska institutida oʻtkazilgan tadqiqot shuni koʻrsatdiki, sutemizuvchilarda ilonlarga (oʻrgimchaklarga) nisbatan tugʻma salbiy reaksiya boʻlishi mumkin, bu ularning omon qolishi uchun juda muhim omil hisoblanadi, chunki mazkur qoʻrquv tahdidlarni darhol aniqlashga imkon berdi. 2009-yildagi 40 yillik tadqiqot dasturining hisoboti odamlarda ilonlarga nisbatan kuchli qoʻrquv sharoitlarini va ilon tasvirlarini ongsiz ravishda tez qayta ishlashini isbotladi. Bu inson miyasidagi amigdalani oʻz ichiga olgan qoʻrquv tarmogʻi orqali amalga oshiriladi. 2013-yildagi tadqiqot primatlarda (makakalarda) ilonlar harakatini tez aniqlash uchun tabiiy tanlanishning neyrobiologik dalillari mavjudligini koʻrsatdi.

## Filmlarda
Indiana Jones kinosining bosh qahramoni ofidiyofobiya bilan ogʻrigan odam sifatida tasvirlan.

## Manbalar

## Havolalar
Calvin Stengs

**Calvin Stengs** (1998-yil 18-dekabrda tugʻilgan) — gollandiyalik professional futbolchi, 1-Liganing „Nice“ klubi va Gollandiya terma jamoasida qanot himoyachisi sifatida oʻynaydi.

AZ akademiyasining tarbiyalanuvchisi boʻlgan Stengs 2017—2018-yilgi mavsumda asosiy jamoaga qoʻshildi. U 2021-yilda Fransiyaning „Nice“ klubi bilan shartnoma imzolagan. Xalqaro miqyosda Stengs Niderlandiya vakili boʻlib, 2019-yil noyabr oyida kattalar jamoasida debyut qilgan.

## Klublardagi faoliyati

### AZ
Shimoliy Gollandiyaning Nieu-Vennep shahrida tugʻilgan Stengs 12 yoshida AZning yoshlar akademiyasiga qoʻshiladi. U ilgari mahalliy SV DIOS va HFC Haarlem jamoalarida oʻynagan edi. U 2016—2017-yilgi mavsumda uchinchi divizionda oʻynab, AZ zaxirasigacha koʻtarildi. Oʻsha mavsumda u 22 ta oʻyinda maydonga tushib, 6 ta gol urdi va 8 ta golli uzatmani amalga oshirdi. Uning zaxiradan maydonga tushib koʻrsatgan kuchli oʻyinlarini jamoa bosh murabbiyi Jon van den Brom payqab qoldi va 2017-yil 5-mart kuni Stengs Erediviziyada „Excelsior“ga qarshi oʻz uyida boʻlib oʻtgan oʻyinda AZ safida professional debyut qildi.

Stengs 2017—2018-yilgi mavsum oldidan AZ asosiy jamoasiga qoʻshildi va u klubdagi ilk oʻyinini 12-avgust kuni PSV Eyndxovenga qarshi oʻyinda oʻtkazdi. Uchrashuvning 7-daqiqasida u tizzasini jarohat olib maydonni tark etdi va jarohati tufayli u uchun mavsum ertaroq oʻz yakuniga yetdi.

Stengs 2018-yil noyabr oyida jarohatidan 15 oy oʻtgach asosiy jamoa safiga qaytdi. 2019-yilning 16-yanvarida u „Utrext“ ga qarshi oʻyinda (3:0) „AZ“ safidagi birinchi golini kiritdi. Stengs 2018—2019-yilgi mavsumni 21 oʻyindagi 3 ta gol va 4 ta golli uzatma bilan yakunladi. 

2019-yilning 25-iyulida Shvetsiyaning BK Hacken klubiga qarshi oʻz uyida b`olib oʻtgan oʻyinda Stengs Yevropa ligasidagi debyutini qildi. U Yevropadagi ilk golini Shvetsiyadagi javob oʻyinida kiritdi va AZ 3:0 hisobida gʻalaba qozonib, musobaqada oldinga chiqib oldi.

### Nice
2021-yil 14-iyul kuni 1-Liganing „Nice“ klubi Stengs bilan 5 yillik shartnoma imzolaganini eʼlon qildi. 2021-yil 28-avgustda u klubdagi debyutini ligada „Bordo“ga qarshi oʻyinda oʻtkazdi. U 36-daqiqada jarohat olgan Jastin Klyuyvertning oʻrniga maydonga tushdi. 25-sentabr kuni u oʻzining birinchi golini „Sent-Etyen“ga qarshi 3:0 hisobida gʻalaba qozonilgan oʻyinda kiritdi.

## Xalqaro faoliyati
Gollandiyada tugʻilgan Stengs asli surinamlik. Stengs Gollandiyaning 21 yoshgacha boʻlgan terma jamoasi safida 2019-yilning 24-mart kuni AQShga qarshi oʻrtoqlik oʻyinida debyut qilgan. 2019-yil 19-noyabr kuni Stengs Gollandiya terma jamoasi safida Estoniyaga qarshi Yevro-2020 saralash oʻyinida debyut qildi va 5:0 hisobidagi gʻalaba qozonilgan oʻyinda ikkita golli uzatmani amalga oshirdi.

## Faoliyat statistikasi

### Klub

## Manbalar
Robin Gosens

**Robin Everardus Gosens** (1994-yil 5-iyulda tugʻilgan) — nemis professional futbolchisi, A Seriyaning „Inter“ klubi va Germaniya terma jamoasida chap qanot himoyachisi sifatida oʻynaydi.

## Klublardagi faoliyati

### Vitesse
Emmerich am Reyn shahrida tugʻilgan Gosens Fortuna Elteni mahalliy klublarida faoliyatini boshlagan. 2012-yil 4-iyulda Vitessening yoshlar tarkibiga qoʻshilgan. 2013-yilning 13-avgustida u klub bilan birinchi professional shartnomasini imzolaydi. Bungacha u Bundesliga giganti „Borussia Dortmund“ bilan sinov mashgʻulotlarida muvaffaqiyatsizlikka uchragan edi.

#### FC Dordrecht (ijara)
2014-yilning 14-yanvarida Gosens mavsum oxirigacha Dordrext klubiga ijaraga berildi. U professional debyutini uch kundan soʻng SBV Excelsiorga qarshi oʻyinda oʻtkazdi. Gosens 7-fevral kuni oʻzining birinchi professional golini urdi.

2014-yilning 29-mayida Gosensning ijara muddati yana bir yilga uzaytirildi va u Erediviziyadagi debyutini 9-avgustda SC Heerenveenga qarshi oʻyinda oʻtkazdi. U musobaqadagi ilk golini 20-sentabr kuni „Excelsior“ga qarshi safardagi oʻyinda kiritdi.

### Heracles Almelo
2015-yil 4-iyun kuni Gosens Heracles Almeloga oʻtgani eʼlon qilindi.

### Atalanta
2017-yilning 2-iyunida Gosens Italiyaning „Atalanta“ jamoasiga oʻtgani eʼlon qilindi. 2019-yil 18-sentabrda Gosens Chempionlar ligasidagi debyutini Zagrebning „Dinamo“ siga qarshi oʻtkazdi. 2019-yilning 11-dekabrida u Chempionlar ligasidagi ilk golini safarda Donetskning "Shaxtyor "iga qarshi oʻyinda (3:0) kiritdi. 2020-yil 25-noyabrda u Chempionlar ligasidagi ikkinchi golini Enfildda „Liverpool“ qarshi oʻyinda kiritdi.

Gosens oʻzini A Seriyaning eng yaxshi qanot himoyachilaridan biri sifatida koʻrsatdi va hujumda ham, himoyada ham oʻzini namoyon qila oldi. 2019-2020 va 2020-2021 mavsumlarida u mos ravishda 10 ta va 12 ta gol urib, „Atalanta“ning mavsumdagi eng yaxshi toʻpurarlaridan biri boʻldi.

### Inter Milan
2022-yilning 27-yanvarida Milanning „Inter“ klubi Gosensni mavsum oxirigacha ijaraga olganini, agar maʼlum shartlar bajarilsa, sotib olish majburiyatini olganini eʼlon qildi.

## Xalqaro faoliyati
2020-yil 25-avgust kuni Gosens Germaniya milliy futbol jamoasi vakili sifatida birinchi chaqiruvini oldi. U 3-sentabr kuni Ispaniyaga qarshi UEFA Millatlar Ligasi 2020-2021 oʻyinida debyut qildi.

2021-yil 19-mayda u UEFA Yevro-2020 terma jamoasiga kiritildi. 2021-yil 19-iyunda u Yevro-2020 guruh bosqichida Portugaliya ustidan 4:2 hisobida gʻalaba qozonilgan oʻyinda gol urdi va golli uzatmani amalga oshirdi.

## Shaxsiy hayoti
Gosensning otasi Gollandiyalik, onasi esa Germaniyalik. Shuning uchun ham Gosensda Germaniya va Gollandiya pasportlari mavjud.

## Faoliyatining statistikasi

### Klub

### Xalqaro

: *.*

## Yutuqlari
**Inter Milan**

* Italiya kubogi : 2021-2022

**Individual**

* A Seriyaning eng yaxshi jamoasi : 2019-2020

## Manbalar
Azar Andami

**Azar Andami**(1926-yil 8-dekabr — 1984-yil 19-avgust)eronlik shifokor va bakteriolog boʻlib, vaboga qarshi vaksina ishlab chiqqanligi bilan mashhur.

## Hayoti va faoliyati
1926-yilda Eronning Rasht shahrida tug‘ilgan. Mehnat faoliyatini Madaniyat vazirligida o‘qituvchilikdan boshlagan.

Azar Andami 1926-yilda Rashtning Sagʻrisazan mahallasida tugʻilgan. U oilasida toʻrtinchi farzand va yolgʻiz qiz boʻlgan. Boshlang‘ich maktabni Rasht ayollar boshlang‘ich maktabida bir tugatgan. Otasi Anzar Rasht shahridagi Foro‘g‘ o‘rta maktabida umumtaʼlim maktabining to‘qqizinchi kursini tamomlagach, Rasht tayyorlov universitetiga o‘qishga yuborgan. Anzar 1946-yilda Daneshsarani tamomlagan. 1947-yilda Madaniyat vazirligiga ishga qabul qilingan. 1951-yilda u ishlash bilan birgalikda turli imtihonlar bilan tabiatshunoslik diplomini olgan. 1953-yilda Tehron universitetining universitetning tibbiyot yoʻnalishi boʻyicha kirish imtihonida qatnashgan va tibbiyot fanlari doktori darajasini oldi . Dastlab u ginekologiyaga oʻqigan. U Tehrondagi Paster institutida oʻqigan keyin esa bakteriologiyani o‘rganish uchun Parijga ko‘chib o‘tgan.

Doktor Azar Andami bir nechta ilmiy maqolalarni nashr etgan va birinchi navbatda ifloslangan suvni ichish natijasida yuzaga keluvchi vaboga qarshi emlashni ixtiro qilgan.

## EL Tor vaksinasini ishlab chiqish
1934-yildan 1967-yilgacha vaboga oʻxshash kasallik (El Tor) Eron va boshqa koʻplab mamlakatlarda tarqalgan. El Tor — vabo bakteriyasi keltirib chiqaradigan oʻtkir diareya kasalligi. Kasallikning belgilari odamlarning ingichka ichaklarida mikroblar tomonidan ishlab chiqarilgan toksin sababli kelib chiqadi. Shuning uchun mikroblar inson najasi orqali atrof-muhitga tarqalib, suv va oziq-ovqat mahsulotlarini ifloslantiradi. Bunday sharoitda yagona yoʻl vaboga qarshi vaksinani kasallikka chalinishdan oldin inʼektsiya qilish edi va oʻsha paytda Erondagi yagona vaksina tayyorlash markazi Erondagi Paster instituti boʻlib, u yerda mikrobiologiya laboratoriyasi uchun barcha qulayliklar yaratilgan edi.

## Oʻlim va meros
U 1984-yil 28-avgustda 58 yoshida Tehronda vafot etgan. Venera sayyorasidagi „Andami“ deb nomlangan krater Xalqaro Astronomiya Ittifoqi tomonidan uning sharafiga nomlangan.

## Manbalar

* Noushin Ahmadi Xurosoniy, Eron ayollar tengligi taqvimi .
* fa:ẖdẖr ạndạmy̰
Ed Sadowski

**Edward Anthony Sadowski** (talaffuzi: *Eduart Antoni Sadovsk*i) (1917-yil 11-iyul &ndash; 1990-yil 18-sentyabr) amerikalik professional basketbolchi.

## Yoshlik yillari
Sadowski Ogayo shtatining Akron shahrida tugʻilgan. U katta oilaning aʼzosi edi, aniq maʼlumotlar qayd etilmaga boʻlsa ham, uning kamida uchta ukasi va uchta opa-singili bor edi.

## Kollejda yengil atletika faoliyati
U 1930-yillarning oxiri va 1940-yillarning boshlarida Seton Hall universitetida rol oʻynagan. U balandlikka ega markazda oʻynaydigan oʻyinchi. U Seton Hallni oʻzining tarixidagi yagona magʻlubiyatsiz mavsumiga olib keldi. (1939-1940) kela olgan. Sadowski akasi Maykni maktabga kuzatib, Kolorado Buffalolari uchun kollegiallik oʻynadi. Sadowski murabbiy Soks Uolset uchun oʻynadi, u 1251 martaba ochkosini va har bir oʻyinda oʻrtacha 16,7 ball toʻpladi. U 1974-yilda oʻqishni tugatib, CUning toʻrtinchi eng yaxshi toʻpurari va toʻpurari boʻldi.

## Professional faoliyati

### Professional basketbol
Keyinchalik Sadowski Milliy Basketbol Ligasida, Amerika Basketbol Assotsiatsiyasida va Milliy Basketbol Assotsiatsiyasida (ushbu roʻyxatdagi birinchi ikkita liga oʻrtasidagi birlashuvdan keyin tashkil etilgan) professional darajada oʻynadi.

1947-48-yillarda Boston Seltiks aʼzosi sifatida Sadowski BAAda har oʻyinda ochkolar boʻyicha uchinchi oʻrinni egalladi (19,4) va All-BAA asosiy jamoasiga kiritildi, bu esa uni „Boston Celtics“ tarixidagi birinchi „All-BAA/NBA jamoasi“ oʻyinchisiga aylantirdi.

### Basketboldan keyin
1950-yilda basketboldan nafaqaga chiqqan, u shaharlar xizmati neft kompaniyasida mehnat munosabatlarida ishlagan.

## Shaxsiy hayoti
Sadowski va uning rafiqasi Sharlottaning Edvard va Bill ismli ikki o‘g‘li bor edi. Sadowski 1990-yilda Nyu-Jersi shtatidagi Wall Township uyida 73 yoshida saraton kasalligidan vafot etdi.

## BAA/NBA faoliyat statistikasi

### Muntazam mavsum

### Pley-off

## Manbalar

## Havolalar

* Karyera statistikasi
George Ratkovicz

**George Ratkovicz** (talaffuzi: *Jorj Ratkovich*))(1922-yil 13-noyabr — 2008-yil 10-noyabr) Milliy Basketbol Ligasida besh mavsum va Milliy Basketbol Assotsiatsiyasida olti mavsum oʻynagan amerikalik basketbolchi edi. George Ratkovicz faoliyati davomida markaziy va hujumchi pozitsiyalarida oʻynagan.

## Oʻyindagi faoliyati

### Milliy basketbol ligasi
Ratkoviczning professional faoliyati 19 yoshida boshlangan va 1941—1942-yilgi mavsumda Milliy Basketbol Ligasining Chikago Bryuins jamoasida 13 oʻyin oʻtkazgan. Ratkovicz keyingi uch mavsumni harbiy xizmat tufayli oʻtkazib yubordi, keyin 1945—1946-yillar mavsumida Chicagoga qaytib keldi, bu safar Chicago American Gears jamoasida oʻynadi. George Ratkovicz Gears bilan ikki mavsum oʻtkazdi, keyin NBLning Rochester Royals va Tri-Cities Blackhawks jamoalarida bir mavsumdan oʻynadi.

### Syracuse Nationals jamoasida
NBL Amerika Basketbol Assotsiatsiyasi bilan birlashgani va natijada Milliy Basketbol Assotsiatsiyasi deb nomlangan ilk vaqtlarda Ratkovicz (1949—1950-yillar mavsumida) Syracuse Nationals jamoasiga qoʻshildi. Boʻlajak yulduzlar boʻlmish Dolf Schayes va Al Cervi bilan birga oʻynagan Ratkovicz oʻzining birinchi NBA mavsumida oʻrtacha sakkiz yarim ochko toʻpladi va NBA finalida oʻynadi, u yerda Milliylar Minneapolis Lakersga oltita oʻyinda magʻlub boʻldi.

Statistikaga koʻra, Ratkoviczning eng yaxshi mavsumi keyingi yil, 1950—1951-yilgi mavsumda kelgan. Milliy terma jamoaning barcha 66 oʻyinida oʻynab, u har bir oʻyinda oʻrtacha 13 ochko va sakkizdan ortiq ribaund toʻpladi. George Ratkoviczning 41,5 % toʻp kiritish foizi oʻsha mavsumda NBAda oltinchi eng yuqori boʻldi va u erkin toʻpga urinishlarda ham kuchli oʻntalikka kirgan.

Ratkoviczning roli 1951—1952-yilgi mavsumda qisqartirildi; oʻyinda yigirma yarim daqiqa oʻynab, u Dolf Schayesga zaxira sifatida xizmat qilgan holda oʻrtacha yetti yarim ochko va har bir oʻyinda beshta ribaund toʻpladi.

### Milwaukee Hawks jamoasida
1952-195-yilgi mavsumda Ratkovicz Milwaukee Hawksga qoʻshildi. George Ratkoviczning oʻyin vaqti Hawks bilan oshdi va u Hawks bilan birinchi yilida oʻrtacha oʻttiz daqiqadan koʻproq oʻynadi. Oʻsha mavsumda u har bir oʻyinda oʻrtacha toʻqqiz yarim ochko va deyarli yetti yarim ribaund toʻpladi. George Ratkovicz 1953—1954-yilgi mavsumda shunga oʻxshash raqamlarni qayd etgan. 1954—1955-yilgi mavsumda, yaʼni NBAdagi soʻnggi yilida u atigi toʻqqizta oʻyinda maydonga tushdi. George Ratkovicz faoliyati davomida 3000 dan ortiq ochko va 2000 ga yaqin ribaund bilan nafaqaga chiqdi.

## NBA faoliyat statistikasi

### Muntazam mavsum

### Pley-off

## Vafoti
Ratkovicz 2008-yil 10-noyabrda Nyu-Yorkning Webster shahrida sakson besh yoshida vafot etdi.

## Manbalar
Tyubaj

**Tyubaj** (fransuzcha:tubage – trubka, zond, intubatsiya) – oʻt pufagining baʼzi kasalliklarida safro (oʻt suyuqligi) ajralib chiqishini yaxshilaydigan va safro turib qolishini bartaraf etadigan muolaja turi. Uy sharoitida tyubaj faqat shifokor tavsiyasi bilan amalga oshiriladi. Ushbu protsedura oʻt yoʻllarining diskinezi, xolelitiyoz bilan bogʻliq boʻlmagan surunkali xoletsistit, safro turgʻunligi bilan kechadigan gepatit, surunkali pankreatit, duodenit, shuningdek, opistorxozdan keyingi reabilitatsiya davrida qoʻllanadi.

## Jarayon
Koʻpincha shifokor nahorga soda eritmasi (yarim stakan suvga 1-2 choy qoshiq) ichishni tavsiya qiladi. Bundan keyin oʻng biqinda yotib, oʻng qovurgʻa ustiga sochiqqa oʻralgan gorelka qoʻyib qoʻyish kerak. Bu holatda 45 daqiqa yotish keyin bir stakan magniy sulfat eritmasi (1 stakan qaynatilgan iliq suvga 1 choy qoshiq magniy sulfat qoʻshib) ichib, oʻng biqinga garelka qoʻyilib yana 30 daqiqa yotiladi. Bundan keyin asta-sekin ½-1 stakan 40-50° darajagacha ilitilgan mineral suv ichish va shu holatda yana 45 daqiqa yotish tavsiya qilinadi. Bu holat bir necha marotaba qaytarilgandan soʻnggina ijobiy natija koʻrsatishi mumkin. Muolaja davomiyligi shifokor tomonidan belgilanadi.
## Qoʻllash mumkin boʻlmagan holatlar
Tyubajga oʻtkir kasalliklar va tosh xoletsistitida tavsiya qilinmaydi, u surunkali jarayonning kuchayishiga (xoletsistit, pankreatit, gepatit, eroziv duodenit, oshqozon yarasi) sabab boʻlishi mumkin. Shuningdek, nazofarenks (farenksin burun qismi), qiziloʻngach, ishemik va gipertoniyaning ogʻir shakllari, jigar portal sirrozi singari kasalliklarda qoʻllanilishi taqiqlanadi.

Mazkur muolajani shifokor ruhsatisiz amalga oshirish tavsiya etilmaydi.

## Manbalar
Ohrwurm

**Ohrwurm** (), shuningdek, **miya qurti**, **yopishqoq musiqa**, **tiqilib** **qolgan qoʻshiq sindromi**, yoki koʻpincha, quloq qurtlaridan soʻng hosil boʻluvchi **ixtiyorsiz** **musiqiy tasvirlar** (IMT) deb ham ataladi. Bu ijro etilmagan paytda ham odamning ongini doimiy ravishda egallab turadigan jozibali va/yoki esda qolarli musiqa yoki soʻz. Yorliq sifatida ixtiyorsiz musiqiy tasvirlar faqat quloq qurtlari bilan chegaralanib qolmaydi. Musiqiy gallyutsinatsiyalar ham, garchi ular bir xil boʻlmasa-da, ushbu toifaga kiradi. Quloq qurtlari ixtiyorsiz xotiraning keng tarqalgan turi hisoblanadi. Quloq qurtlarini tasvirlash uchun tez-tez qoʻllaniladigan iboralarning baʼzilari „musiqiy tasvirni takrorlash“ va „ixtiyorsiz musiqiy tasvir“ kabi jumlalarni oʻz ichiga oladi.

Quloq qurti, yaʼni, *Ohrwurm* soʻzi, nemis tilidagi *Ohrwurm* soʻzining kalkasi – nusxasidir. Eng qadimiy ingliz tilida yozilgan Desmond Bagleyning 1978-yilgi *[[Flyaway]]* romanida kitob muallifi soʻzning asosini nemischadan kelib chiqqanligiga ishora qiladi.

Ushbu hodisani oʻrgangan tadqiqotchilar orasida Theodor Reik, Sean Bennett, Oliver Sacks, Daniel Levitin, James Kellaris, Philip Beaman, Vicky Williamson, Diana Deutsch va Peter Szendy va yana boshqa olimlar mavjud. Bu hodisani eshitish gallyutsinatsiyasi olib keladigan miyaning temporal quloq yumshoq qismiga zarar yetkazish natijasida yuzaga kelgan noyob tibbiy holat – palinakuzis bilan aralashtirib yubormaslik kerak.

James Kellaris tomonidan olib borilgan tadqiqotlarga koʻra, odamlarning 98 %i quloq qurtlarini boshdan kechirishdi. Ayollar va erkaklar bu hodisani teng ravishda tez-tez boshdan kechiradilar. Ammo, quloq qurtlari ayollarda uzoqroq davom etadi hamda ularni koʻproq bezovta qiladi. Kellarisning statistik maʼlumotlarga koʻra, soʻzlari taʼsirli boʻlgan qoʻshiqlar quloq qurtlarining 73,7 % ni tashkil qilishi mumkin, instrumental musiqa esa atigi 7,7 % ni tashkil qiladi.

## Yana qarang
* Idée fixe
* Fonologik sikl
* Tetris effekti

## Manbalar

## Adabiyotlar

* 
* 
* 

## Havolalar
* London Goldsmith universitetida Majburiy usiqiy Tasvirlar Skalasi (MMTS) .
* 
*
Liu Xiaodong

**Liu Xiaodong** () (1989-yil 14-yanvarda tugʻilgan) — xitoylik futbol yarim himoyachisi, hozirda Xitoyning ikkinchi ligasida Guangxi Pingguo Haliao jamoasida oʻynaydi. Xalqaro maydonda Xitoy terma jamoasi sharafini himoya qiladi.  

## Klubdagi faoliyati
Changchunda, Jilin shahrida tugʻilgan Liu Xiaodong futbolchilik faoliyatini Changchun Yatai yoshlar jamoasiga qoʻshilgandan soʻng boshlagan va u yerda 2008-yilgi Xitoy Superligasi mavsumi boshida kattalar jamoasini chaqirilgan va mashgʻulotlarni boshlagan. U professional futbolchilik faoliyatini 2008-yil 27-aprelda Wuhan Guanggu jamoasiga qarshi oʻyinda oʻtkazgan. Oʻyinda Changchun Yatai klubi 3:0 hisobida gʻalaba qozongan. Liu Xiaodong Changchun Yatai jamoasida oʻynagan birinchi mahalliy Changchun futbolchisi hisoblanadi. Keyinchalik u 2008-yil 25-iyunda Shenzhenga qarshi oʻyinda 2:1 hisobida gʻalaba qozongan. Ushbu oʻyinda Liu oʻzining birinchi golini kiritgan. Mavsum davomida Changchun safida asosan zahiradan maydonga tushgan. Mavsum oxirida umumiy hisobda ligada oʻn oltita oʻyinda maydonga tushgan.

2016-yilning mart oyida Liu Xitoyning ikkinchi ligasi vakili Baoding Yingli Yitongga 2016-yilning 31-dekabriga qadar ijaraga berilgan. U 2017-yilning fevralida Baoding Yingli Yitongga doimiy transfer evaziga qoʻshilgan.

2018-yil 28-fevralda Liu Liaoning FC jamoasi tarkibiga qoʻshilgan.

## Xalqaro faoliyati
Liu Xiaodong 2011-yil 29-mart kuni Gondurasga qarshi oʻrtoqlik oʻyinida ishtirok etish uchun Xitoy terma jamoasiga chaqirilgan va 3:0 hisobidagi gʻalaba bilan yakunlangan oʻyinda zahiradan maydonga tushib terma jamoadagi ilk oʻyinini oʻtkazgan.

## Faoliyat statistikasi

## Manbalar
Valeriy Gayevskiy

**Valeriy Veniaminovich Gayevskiy** (tugʻ. 1958-yil 11-dekabrda, Petrikov, Gomel viloyati, Belarus SSR, SSSR) — rus davlat va siyosiy arbobi.

Rossiya Federatsiyasi senatori — Stavropol oʻlkasining qonun chiqaruvchi hokimiyat vakili (2016-yil 6-oktyabr — 2021-yil 30-sentyabr). Stavropol oʻlkasi gubernatori (2008-yil 16-may — 2012-yil 2-may). Rossiya Federatsiyasi mintaqaviy rivojlanish vazirining oʻrinbosari (2008, 2012-2015). Rossiya Federatsiyasi qishloq xoʻjaligi vazirining oʻrinbosari (2015—2016).

## Hayoti
Valeriy Gayevskiy Moskva geologiya-qidiruv instituti va Stavropol davlat universitetini tamomlagan. Iqtisodiyot fanlari nomzodi.

## Martaba
1991-yildan „Korn“ Moskva aktsiyadorlik kompaniyasi brokerlik firmasining bosh direktori.

1996-yildan esa Stavropol oʻlkasi hukumatida ishlagan. Viloyat hokimligi raisining oʻrinbosari, moliya vaziri, hukumat raisining birinchi oʻrinbosari – iqtisodiy rivojlanish va savdo vaziri lavozimlarida ishlagan.

2006-yildan Valeriy Gayevskiy Rossiya Federatsiyasi Prezidentining Janubiy federal okrugidagi vakolatli vakilining oʻrinbosari.

2008-yil fevral oyidan —  Rossiya Federatsiyasi Mintaqaviy rivojlanish vazirining oʻrinbosari.

2008-yil 16-maydan 2012-yil 2-maygacha —  Stavropol oʻlkasi gubernatori.

2009-yil 29-noyabrdan 2010-yil 16-iyungacha —  Rossiya Federatsiyasi Davlat Kengashi Prezidiumi aʼzosi.

2012-yil 2-mayda Valeriy  Rossiya prezidenti Dmitriy Medvedev Valeriy Gaevskiyning Stavropol oʻlkasi gubernatori lavozimidan isteʼfosini qabul qildi.

2012-yil 13-iyulda u Rossiya Federatsiyasi hududiy rivojlanish vazirining oʻrinbosari etib tayinlandi. 2014-yil 10-sentyabrda esa u Rossiyaning Mintaqaviy rivojlanish vazirligining tugatish komissiyasi raisi etib tayinlandi.

2015-yil 4-martda Valeriy Gayevskiy Rossiya Federatsiyasi qishloq xoʻjaligi vazirining oʻrinbosari etib tayinlandi.

2016-yil 6-oktyabrdan 2021-yil 30-sentyabrgacha —  Rossiya Federatsiyasi senatori — Stavropol oʻlkasi qonun chiqaruvchi hokimiyat vakili.

## Darajasi

* Rossiya Federatsiyasi Davlat maslahatchisi vazifasini bajaruvchi, 3-darajali (2006-yil)

## Mukofotlar

* "Shon-sharaf" ordeni (2005-yil) — *mehnat yutuqlari va koʻp yillik vijdonli mehnati uchun*.
* II darajali "Vatanga xizmatlari uchun" ordeni (2002-yil) —  *mehnat yutuqlari, xalqlar oʻrtasidagi doʻstlik va hamkorlikni mustahkamlash va koʻp yillik vijdonli mehnati uchun*.
* Rossiya Federatsiyasi Prezidentining Faxriy yorlig'i (2008-yil 12-dekabr) — *koʻp yillik vijdonli davlat xizmati uchun*.

## Manbalar

## Havolalar

* Stavropol o'lkasi gubernatorining rasmiy sayti 
* Stavropol o'lkasi davlat hokimiyati organlarining rasmiy axborot internet portali
Domino effekti

**Domino effekti** yoki **zanjir reaksiyasi** – bir hodisa oʻziga oʻxshash hodisalar bilan birgalikda butun zanjir hosil qiliuvchi yigʻma effekt. Ushbu atama eng yaxshi mexanik taʼsir sifatida tanilgan hamda domino toshlarining bir-biriga ulab yiqilishiga oʻxshashlik sifatida qoʻllanadi. Bu odatda ketma-ket hodisalar orasidagi vaqt nisbatan kichik boʻlgan voqealar ketma-ketligini anglatadi. U soʻzma-soʻz (kuzatilgan haqiqiy toʻqnashuvlar seriyasi) yoki metafora (global moliya yoki siyosat kabi tizimlar ichidagi sabab-oqibat aloqalari) ishlatilishi ham mumkin. *Domino effekti* atamasidan, shuningdek, hodisaning muqarrar yoki yuqori ehtimoli borligini bildirish uchun ham (allaqachon sodir boʻlgani sababli) va aksincha, hodisaning imkonsiz yoki juda dargumon (bitta domino) ekanligini bildirish uchun foydalaniladi.

## Effektning namoyon boʻlishi
Domino effektini har biri kichik masofa bilan ajratilgan bir qator domino toshlarini tik qoʻyish orqali osongina tasavvur qilish mumkin. Birinchi domino harakatga kelgandan soʻng, navbatdagi dominoni agʻdaradi. Ushbu ketma-ketlik orqali chiziqli zanjir paydo boʻladi. Bunda har bir dominoning tushishi darhol oldingi dominoga taʼsir qiladi. Taʼsir zanjir uzunligidan qatʼiy nazar doimo bir xil natijaga ega boʻladi. Ushbu zanjir reaksiyasida foydalaniladigan energiya dominolarning meta-barqaror holatda boʻlgani sababli potentsial energiya hisoblanadi. Dastlabki domino agʻdarilganda, yiqilish orqali uzatiladigan energiya keyingi dominoni agʻdarish uchun zarur boʻlgan energiyadan kattaroq boʻladi. Domino effekti Rube Goldberg mashinalarida qoʻllanadi.

## Mediada
*[[Domino kuni]]* – domino toshlarining eng koʻp qulashi boʻyicha jahon rekordi.

## Yana qarang
### Bogʻliq atamalar
* Domino effekti halokati
* Rippl effekti
* Rube Goldberg mashinasi
* Ablatsiya kaskadi

### Tegishli fizik nazariyalar
* Kapalak effekti
* Kaskadli nosozlik
* Sabablilik
* Zanjirli reaksiya
* Qor to'pi effekti

### Matematik nazariyalar
* Matematik induksiya

### Siyosiy
* Domino nazariyasi

### Ijtimoiy
* Xitoy pichirlashlari
* Xulq-atvor infeksiyasi
* Takroriy jinoyat

## Manbalar
Goshan

**Goshan** - Hindiston Federatsiyasining  Ladax hududidagi Kargil tumanidagi qishloq. Qishloq Kargil tuman markazidan 77 kilometr uzoqlikda joylashgan.

## Demografiya
Hindistonning 2011-yilgi aholini ro'yxatga olish ma'lumotlariga ko'ra, Goshanda 189 xonadon bor mavjud bo'lgan. Goshan qishlogʻining savodxonlik darajasi 76,49% ni tashkil qiladi. Goshanda erkaklar savodxonligi 85,07%, ayollarning savodxonligi 67,13% ni tashkil qiladi. qishloq aholisining savodxonlik darajasi butun Hindstonning deyarli savodxonlik darajasidan yuqori korsatgichni tashkil etadi, ammo erkaklar va ayollar o'rtasidagi o'zaro farq katta ko'rsatgichni tashkil etadi.

## Transport

### Yo'l
Goshan Ladax va Hindistonning boshqa joylariga Srinagar-Leh avtomagistrali yoki NH 1 orqali o'zaro bog'lanib turadi.

### Temir yo'l
Goshanga eng yaqin temir yo'l stansiyalari - Sopore temir yo'l stansiyasi va Srinagar temir yo'l stansiyasi 178 kilometr va 185 kilometr masofada joylashgan. Eng yaqin yirik temir yo'l stansiyasi Jammu Tawi temir yo'l stansiyasi bo'lib, 445 kilometr masofada joylashgan. Gosha qishlog'i aholining rivojlanishi va ijtimoiy iqtisodiy jihatdan rvoj topishi, sanoatlashuvu va qishloq xo;jaligi mahsulotlarining hududddan tashqarida joylashgan yirik iste'molchilarga yetqazib berishda temir yo'l transporti muhim ahamiyatga ega hisoblanadi.

### Havo
Eng yaqin aeroport Kargil shahrida 85 kilometr masofada joylashgan, ammo hozirda u ishlamayapti. Keyingi eng yaqin yirik aeroportlar Srinagar xalqaro aeroporti va Leh aeroporti 183 kilometr va 292 kilometr masofada joylashgan.

## Yana qarang

* Ladax

## Manbalar
Malayinkeezhu

**Malayinkeezhu** — Hindistonning Kerala shtatining eng yirik shahri va poytaxti Trivandrum shahrining chekka hududida joylashgan shahar hisoblanadi. U Tiruvananthapuram Metropolitan hududining janubi-sharqiy tomonida joylashgan va shahar markazidan13 km masofada joylashgan. Shahar Malayinkeezhu Aarattu nomli diniy festivali bilan mashhur. Neyyar yovvoyi tabiat qoʻriqxonasi, Tiruvananthapuram tumanidagi asosiy sayyohlik joylaridan biri shahardan 17 km uzoqlikdada joylashgan. Eng yaqin aeroport — Trivandrum xalqaro aeroporti (16 km) va Balaramapuram temir yoʻl stansiyasi (9.1 km) eng yaqin temir yoʻl stansiyasi hisoblanadi. Malayinkeezhu pochta boʻlimining pin kodi 695571 boʻlib, Neyyattinkara mintaqasining pochta doirasiga kiradi.

## Demografiya
Malayinkeezhu aholisi 37,350 kishidan iborat boʻlib, ulardan 18,250 nafari erkaklar, 19,100 nafari esa ayollarni tashkil etib ayollar salmogʻi yuqori koʻrsatgichni tashkil etadi.

0-6 yoshdagi bolalar soni 3351 kishini tashkil etadi, bu Malayinkeezhu umumiy aholisining 8,97 % ni tashkil qiladi. Ayol jinsi nisbati shtatdagi oʻrtacha 1084 ga nisbatan 1047 ni tashkil qiladi. Bundan tashqari, Malayinkeezhudagi bolalar jinsi nisbati Kerala shtatidagi oʻrtacha 964 ga nisbatan 968 ni tashkil qiladi. Malayinkeezhu shahrining savodxonlik darajasi shtatdagi oʻrtacha 94,00 % dan 95,01 % yuqori koʻrsatgichni tashkil etadi. Malayinkeezxuda erkaklar savodxonligi taxminan 96,79 %, ayollar savodxonligi darajasi esa 93,32 % koʻrsatgichga ega.

Malayinkeezhuda 9684 ta uyning umumiy maʼmuriyati mavjud boʻlib, ular suv va kanalizatsiya kabi asosiy qulayliklar bilan taminlangan.

## Dqqatga sazovor joylari
Malayinkeezhuning Trivandrumdagi premium turar-joy maydoni Sree Krishna Svami ibodatxonasi oʻzining ilohiyligi bilan mashhur.

* Mayor Malayinkeezhu Sri Krishna Svami ibodatxonasi.

## Manbalar
Bangladesh milliy futbol terma jamoasi

**Bangladesh milliy futbol jamoasi** Bangladeshning milliy tan olingan futbol jamoasi boʻlib, Bangladesh Federatsiyasi (BFF) tomonidan nazorat qilinadi. Osiyo Futbol Konfederatsiyasi aʼzosi va 1974-yilda FIFAga aʼzo boʻlgan, garchi Bangladesh futbol federatsiyasi ilk bor 1972-yilda tashkil etilgan boʻlsa ham. Bangladesh 1982-1986 va 1998-2002 yillarda OFK Ijroiya qoʻmitasi aʼzosi etib saylangan.

Bugungi kunga qadar kriket mamlakatdagi eng mashhur sport turi hisoblanadi.

## Tarix

### Shakllanishi (1895—1971)

1930-yillarning boshlarida Sharqiy Bengaliyada koʻplab turnirlar oʻtkazildi. 

### Rivojlanish (1972-1984)
1971-yilda Pokistondan mustaqillikka erishgandan soʻng, Bangladesh Futbol Federatsiyasiga 1972-yil 15-iyulda mamlakatning sobiq taʼlim va madaniyat vaziri Md. Yousuf Ali tomidan asos solindi. BFF 1973-yilda OFKga, 1976-yilda FIFAga aʼzo boʻldi. 

## Uy stadioni
Bangladesh oʻz uy oʻyinlarining koʻp qismini Dakkadagi Bangabandhu milliy stadionida oʻtkazadi.

## Murabbiylar shtabi

### Murabbiylik tarixi

*  Sheikh Saheb Ali (1972-1975)
*  Abdur Rahim (1975)
*  Anjam Hossain (1976)
*  Werner Bickelhaupt (1978-1979)
*  Zakaria Pintoo (1979)
*  Gofur Baluch (1982)
*  Gerd Schmidt (1982)
*  Golam Sarwar Tipu (1984)
*  Ali Imam (1984)
*  Kazi Salahuddin (1985-1988)
*  Abdul Hakim (1986)
*  Wazed Gazi (1987)
*  Nasser Hejazi (1989)
*  Pran Govinda Kunda (1989)
*  Shahid Uddin Ahmed Selim (1991)
*  Mohammad Kaikobad (1992)
*  Oldrich Swab (1993)
*  Kang Man-young (1994)
*  Otto Pfister (1995-1997)
*  Abu Yusuf (1998)
*  Samir Shaker (1998-1999)
*  Mark Harrison (2000)
*  *[[Hasanuzzaman Bablu]]* (2000)
*  György Kottán (2000-2003)
*  *[[Golam Sarwar Tipu]]* (2003)
*  Andres Cruciani (2005-2007)
*  *[[Hasanuzzaman Bablu]]* (2006)
*  *[[Sayeed Hassan Kanan]]* (2007-2008)
*  Syed Nayeemuddin (2007-2008)
*  *[[Abu Yusuf (coach)|Abu Yusuf]]* (2008)
*  *[[Shafiqul Islam Manik]]* (2008)
*  Dido (2009)
*  *[[Shahidur Rahman Shantoo]]* (2009)
*  Zoran Đorđević (2010)
*  *[[Saiful Bari Titu]]* (2010)
*  Robert Rubčić (2010-2011)
*  Nikola Ilievski (2011)
*  *[[Saiful Bari Titu]]* (2012)
*  Lodewijk de Kruif (2013-2014)
*  *[[Saiful Bari Titu]]* (2014-2015)
*  Lodewijk de Kruif (2015)
*  Fabio Lopez (2015)
*  Maruful Haque (2015-2016)
*  Gonzalo Sanchez Moreno (2016)
*  Lodewijk de Kruif (2016)
*  Tom Saintfiet (2016)
*   Andrew Ord (2017-2018)
*  Jamie Day (2018-2021)
*  Óscar Bruzón (2021)
*  Mário Lemos (2021)
*  Javier Cabrera (2022-hozir)

## Futbolchilar

### Hozirgi tarkib

### Natijalar

### Eng koʻp oʻyin oʻtkazgan futbolchilar

### Top goalscorers

## Manbalar

## Havolalar
* Bangladesh Football Federation
* Bangladesh FIFA profile
* ELO team records
Nicola Bartolini

**Nicola Bartolini** (1996-yil 7-fevralda tugʻilgan) — italiyalik badiiy gimnastikachi. U polda mashq qilish boʻyicha 2021-yilgi jahon chempioni va 2021-yilgi Yevropa bronza medali sovrindori. Bartolinining dastlabki faoliyati yelkasidagi jarohati tufayli jarohatlar bilan ogʻir kechdi va keyingi operatsiya uni 2016-yilgi Olimpiada oʻyinlarida ishtirok eta olmadi.

## Gimnastikadagi faoliyati

### 2014-yil
Bartolini 2014-yilgi Yevropa chempionatida oʻsmirlar divizionida qatnashgan. U Italiyaga jamoa sifatida beshinchi oʻrinni egallashga yordam berdi va yakka tartibda u koʻpkurash va polda mashq qilishda sakkizinchi va tayanch sakrashda beshinchi oʻrinni egalladi.

Bartolini 2014-yilgi jahon chempionatida qatnashib, saralash bosqichida Italiyaga jamoa sifatida 13-o‘rinni egallashga yordam berdi. U hech qanday individual finalga chiqa olmadi.

### 2015-18-yillar
2015 va 2018-yillar orasida u 2015-yilgi jahon chempionatida ishtirok etgan, ammo jarohatlar tufayli Rio-2016 va boshqa musobaqalarda qatnasha olmadi.

### 2019-yil
U 2019-yilgi Yevropa chempionatida ishtirok etdi va polda mashq qilishda sakkizinchi va tayanch sakrashda oltinchi o‘rinni egalladi. 2019-yilda u ikkinchi marta yelkasini operatsiya qildi.

### 2021-yil
U 2021-yilgi Yevropa chempionatida ishtirok etdi va u yerda polda bronza medalini qoʻlga kiritdi. Oktyabr oyida u badiiy gimnastika boʻyicha 2021-yilgi jahon chempionatida polga oʻtish boʻyicha oltin medalni qoʻlga kiritdi va bu ishni amalga oshirgan birinchi italiyalik boʻldi.

### 2022-yil
Avgust oyida Bartolini Yevropa chempionatida ishtirok etdi va u yerda koʻpkurashda oʻninchi oʻrinni egalladi. Qoʻshimchasiga u birinchi oʻrinda finalga yoʻl oldi va Italiyaga jamoa finaliga yoʻl olishiga yordam berdi.

## Raqobat tarixi

## Manbalar
Eriko Hirose

**Eriko Hirose** (yaponcha: 廣瀬 栄理子, *Eriko Hirose*, 1985-yil 16-martda tugʻilgan) — yaponiyalik badmintonchi.

## Faoliyati
Hirose 2005-yilda Anahaimdagi badminton boʻyicha jahon chempionatida qatnashgan. Ayollar oʻrtasidagi yakkalik bahslarida u gonkonglik Wang Chenga imkoniyatni boy berib, uchinchi bosqichga chiqdi. Oʻsha yili Hirose yarim finalda hamyurti Kaori Moriga imkoniyatni boy berib, Osiyo chempionatining yakkalik bahslarida bronza medalini qoʻlga kiritdi.

2010-yilgi BWF jahon chempionatida u uchinchi raundda dunyoning birinchi raqamli oʻyinchisi Wang Yihanni magʻlubiyatga uchratdi, ammo chorak finalda Wang Linga yutqazdi.

2011-yilgi Butun Angliya ochiq musobaqasida Hirose yakkalik bahslarida xitoylik Wang Shixianga yutqazib, yakkalik bahslarida ikkinchi oʻrinni egalladi..

Hirose 23 yillik faoliyatini badmintonda oʻtkazdi va 2014-yil dekabrida milliy chempionat yakunida faoliyatini yakunlaganini eʼlon qildi. Keyin u Yaponiya milliy B jamoasida murabbiylik faoliyatini boshladi.

## Yutuqlari

### Osiyo oʻyinlari
*Ayollar yakkaliklari*

### Osiyo chempionati
*Ayollar yakkaliklari*

### Oʻsmirlar oʻrtasidagi Osiyo chempionati
*Qizlar yakkaliklari*

### BWF Superseriyasi
2006-yil 14-dekabrda boshlangan va 2007-yilda joriy etilgan BWF Superseriyasi Badminton Butunjahon Federatsiyasi (BWF) tomonidan ruxsat etilgan elita badminton turnirlari seriyasi hisoblanadi. BWF Superseriyasi Superseriya va Superseriya Premier kabi ikki darajaga ega edi. Superseriya mavsumida 2011-yildan beri joriy etilgan butun dunyo boʻylab oʻn ikkita turnir oʻtkaziladi va muvaffaqiyatli oʻyinchilar yil oxirida boʻlib oʻtadigan Superseriya finaliga taklif qilinadi.

*Ayollar yakkaliklari*

:  BWF Superseriyasi final turnirlari
:  BWF Superseriyasi Premier turnirlari
:  BWF Superseriyasi turnirlari

### IBF jahon Grand Prisi
Jahon badminton Grand Prisini oʻtkazish 1983-yildan beri Xalqaro Badminton Federatsiyasi (IBF) tomonidan tasdiqlangan.

### BWF xalqaro musobaqalari/seriyalari
*Ayollar yakkaliklari*

:  BWF xalqaro musobaqasi turnirlari
:  BWF xalqaro seriyasi turnirlari

## Tanlangan raqiblarga qarshi rekordlari
Quyida Eriko Hirosening yil yakuni boʻyicha finalchilar, jahon chempionati yarim finalchilari va Olimpiada chorak finalchilariga nisbatan rekordlari keltirilgan:

## Manbalar
Parkinsonizm

**Parkinsonizm** — ateroskleroz, ensefalit, jismoniy shikastlanish va boshqalarda bosh miyaning pust osti yadrolari zararlanishidan paydo boʻladigan klinik sindrom.

## Yana qarang
* Parkinson kasalligi

## Manbalar
Abxaziya Qahramoni

**Abxaziya Qahramoni** () — Abxaziyadagi eng yuqori daraja. Unvon va medal 1992-yil 4-dekabrda taʼsis etilgan.

## Taqdirlash uchun asoslar
Bu unvon Abxaziya Respublikasiga qahramonlik koʻrsatishi bilan bogʻliq shaxsiy yoki jamoaviy xizmatlari uchun beriladi.

Bu unvon Abxaziya fuqarolariga ham, Abxaziya Respublikasi fuqarosi boʻlmagan shaxslarga ham beriladi.

## Medal tavsifi
Abxaziya Qahramoni alohida farq belgisi — medal bilan taqdirlanadi.

Medal sakkiz qirrali yulduz va zarhal metalldan yasalgan boʻlib, nurlari markazdan ajralib turadi. Yulduz yuzasida quyosh belgisining qavariq tasviri mavjud. Yulduzning markazida marvarid bor. Tavsifda keltirilgan marvarid hech qachon ishlatilmagan.

Sakkiz qirrali yulduzning qarama-qarshi uchlari orasidagi masofa **35 mm**.

Medalning orqa tomonida abxaz tilida „Аҧсны афырхаҵа“ (*apsn afirxatsa* deb talaffuz qilinadi) (Abxaziya Qahramoni) degan yozuv bor.

Ko‘z va halqa yordamida medal ipak muar tasmasi bilan qoplangan to‘rtburchak blokga ulanadi. Lentaning ranglari oʻzgaruvchan toʻrtta yashil va uchta oq gorizontal chiziqlardan iborat.

Medal rassom Valeriy Gamgiya tomonidan ishlab chiqilgan.

## Taqish tartibi
Medal koʻkrakning chap tomonida Abxaziya Respublikasining orden va medallari tepasida taqiladi.

## Abxaziya Qahramonlari
Mukofotlash toʻgʻrisidagi birinchi farmon 1993-yil 30-dekabrda Respublika Oliy Kengashi raisi Vladislav Ardzinba tomonidan chiqarilgan. Oʻsha kuni „Abxaziya Qahramoni“ unvoni 25 nafar urush qatnashchisiga berildi, ulardan 15 nafarining vafotidan keyin.

Hammasi boʻlib, 2014-yil 4-dekabr holatiga koʻra, 363 kishi Abxaziya Qahramoni medali bilan taqdirlangan.

### Taniqli Abxaziya Qahramonlari

* Vladislav Ardzinba
* Hovhannes Asatryan
* Shamil Basayev
* Sergey Matosyan
* Sergey Bagapsh
* Vitaly Vulf
* Sultan Sosnaliyev
* Ashot Kosyan
* Gennadiy Nikichenko
* Vladimir Anua

### Qahramon-shaharlar

* Tkuarchal
* Gudauta

## Manbalar
Bryan Cristante

**Bryan Cristante** Cavaliere OMRI (1995-yil 3-martda tugʻilgan) — italiyalik professional futbolchi, A Seriyaning „Roma“ klubi va Italiya terma jamoasida yarim himoyachi sifatida oʻynaydi.

## Yoshligi
Cristante kelib chiqishi italyan boʻlgan kanadalik otasi va italiyalik onasi Italiyaning San-Vito al-Tagliamento shahrida tugʻilgan. U Casarsa della Delizia shahridagi San Jovanni tumanida oʻsgan. Cristantening ota-onasi ingliz qoʻshiqchisi Brayan Ferri sharafiga unga Brayan ismini qoʻydi. U ikki tomonlama Kanada — Italiya fuqaroligiga ega.

## Xalqaro maydonlarda
Italiyaning katta qismini himoya qilishdan oldin, Cristante turli yoshlar darajasida Italiyani ham himoya qilgan. U dastlab Kanada uchun xalqaro miqyosda oʻynash huquqiga ega edi, chunki u otasi orqali Kanada pasportiga ega.

2016-yilning 10-noyabrida u Italiya U21 terma jamoasida debyut qildi, Sautgemptonda Angliyaga qarshi oʻrtoqlik uchrashuvida 3:2 hisobida magʻlub boʻldi.

Cristante 2017-yil 6 va 9-oktyabr kunlari JCh-2018 saralash bosqichi doirasidagi Makedoniya va Albaniyaga qarshi oʻyinlarda Italiya terma jamoasiga chaqirilgan edi. U terma jamoadagi debyutini 6-oktyabr kuni oʻtkazdi va Makedoniyaga qarshi oʻyinning ikkinchi yarmida zaxiradan maydonga tushdi (1:1). Cristante milliy terma jamoadagi ilk golini 2020-yil 7-oktyabrda urgan, bu oʻrtoqlik oʻyinida Moldovaga qarshi oʻz uyida 6:0 hisobida gʻalaba qozongan.

2021-yilning iyun oyida u bosh murabbiy Roberto Manchini tomonidan Italiya terma jamoasining UEFA Yevro-2020 uchun terma jamoasiga kiritildi. 11-iyul kuni Kristante finalda „Uembli“ stadionida Angliya ustidan penaltilar seriyasida 3:2 hisobida gʻalaba qozonib, qoʻshimcha boʻlimlarda 1:1 hisobida durang oʻynab, Italiya terma jamoasi bilan Yevropa chempionligini qoʻlga kiritdi; Cristante finalda zaxiradan maydonga tushdi, asosiy vaqtning ikkinchi yarmida Nikolo Barella oʻrniga maydonga tushdi va burchak toʻpidan soʻng Leonardo Bonuchchining golini urib, Italiyaga tenglashtiruvchi golni urishda muhim rol oʻynadi.

## Oʻyin uslubi
Cristante oʻzining texnik qobiliyati, koʻrish qobiliyati, jismoniy tayyorgarligi va maydonning markaziy joylarida koʻp qirraliligi bilan tanilgan, bu esa unga toʻpni qaytarib olish va hujumkor oʻyinlarni boshlash imkonini beradi.

## Faoliyat statistikasi

### Klub

### Xalqaro

## Manbalar
Sepp van den Berg

**Sepp van den Berg** (2001-yil 20-dekabrda tugʻilgan) – gollandiyalik professional futbolchi, Premer-liganing „Liverpool“ klubida markaziy himoyachi sifatida oʻynaydi.

## Klublardagi faoliyati

### PEC Zwolle
2012-yildan beri Zwolle yoshlar safida oʻynab kelgan Van den Berg 2018-yilning 11-mart kuni oʻzining asosiy jamoadagi debyutini oʻtkazdi va 45-daqiqada zaxiradan maydonga tushirildi.

### Liverpool
2019-yilning 27-iyunida Van den Berg 1,3 million funt sterling evaziga „Liverpool“ga oʻtdi. Agar kelishilgan barcha shartlar amalga oshirilsa van den Berg maoshi 4,4 million funt sterlinggacha oshishi mumkin edi. U klubdagi debyutini 2019-yil 25-sentabrda Milton Keyns Donsga qarshi EFL kubogi oʻyinida oʻtkazdi. Van den Berg 30-oktyabr kuni EFL kubogi 4-bosqichida Liverpoolning „Arsenal“ ga qarshi 5:5 hisobidagi durang oʻyinida ilk bor maydonga tushdi. Ushbu oʻyinda penaltilar seriyasida „Liverpool“ 5:4 hisobida gʻalaba qozonadi.

#### Preston North End (ijara)
2021-yil 1-fevralda Van den Berg 2020-21-yilgi mavsumning qolgan qismi uchun Chempionshipning Preston North End jamoasiga ijara asosida qoʻshildi. Besh kundan soʻng, u „Roterxem Yunayted“ga qarshi kechgan oʻyinda zaxiradan maydonga tushib tushib, debyut oʻyinini oʻtkazdi.

2021-yil 21-iyun kuni Van den Berg Prestonga qoʻshimcha 12 oyga ijaraga berilib, shartnomasi uzaytirildi va 2021-22 yilgi mavsumda klubda qoladigan boʻldi. U oʻzining birinchi professional golini 2021-yil avgust oyida EFL kubogida Morecambe FCga qarshi 4:2 hisobida gʻalaba qozonilgan oʻyinda kiritdi.

## Xalqaro faoliyati
Van den Berg Gollandiyaning yoshlar terma jamoasida oʻynaydi. Gollandiya U19 terma jamoasida 10 ta oʻyin oʻtkazib, 3 ta gol urgan. Van den Berg 2021-yil 12-oktabr kuni Uelsga qarshi oʻyinda (5:0) Gollandiya U21 terma jamoasi safida debyut oʻyinini oʻtkazgan.

## Shaxsiy hayoti
Uning ukasi Rav Erediviziyada PEC Zwolle jamoasida oʻynaydi.

## Faoliyat statistikasi

### Klub

## Yutuqlari
**Liverpool**

* FIFA klublar oʻrtasidagi jahon chempionati : 2019

## Manbalar
Liu Yang

**Liu Yang** () (1995-yil 17-iyunda tugʻilgan) — xitoylik professional futbolchi, hozirda Xitoy Superligasining „Shandong Taishan“ klubida oʻynaydi.

## Klubdagi faoliyati
2010-yilda Liu Xitoy Superligasi vakili Shandong Luneng Taishanning yoshlar akademiyasiga qoʻshilgan va u yerda oʻz pozitsiyasini himoyachiga aylantirgan. 2014-yilda u Portugaliyaga malaka oshirish uchun yuborilgan. U 2014-yilning yozida Portugaliyaning „Sintrense“ jamoasiga kelib qoʻshilgan. 2014-yil 12-oktyabrda u kattalar safida debyutini safarda „Sakavenense“ga qarshi oʻyinda (2:1) oʻtkazgan va 72-daqiqada Romario oʻrniga zahiradan maydonga tushgan. Liu 2015-yilning 1-fevralida Portugaliyaning boshqa Campeonato de Piedade klubiga oʻtgan. U 2015-yilning 24-mayida „Sacavenense“ ustidan 3:1 hisobida gʻalaba qozongan holda „Kova da Piedad“ safida debyut qilgan. Liu 2015-16-yilgi mavsumda klub uchun oltita oʻyin oʻtkazgan, Cova da Piedade ligada birinchi oʻrinni egallagan va ikkinchi divizionga koʻtarilgan.

Liu Shandong Lunengga qaytgan va 2016-yilning iyul oyida murabbiy Feliks Magat tomonidan asosiy jamoaga jalb qilingan. U Magat qoʻl ostida chap qanot himoyachisi sifatida oʻynagan. 2016-yilning 22-oktyabrida u „Shanhai SIPG“ga qarshi „Shandon“ safida debyut qilgan, u 70-daqiqada Song Long oʻrniga zahiradan maydonga tushgan. 2018-yilgi mavsumda Liu asosan murabbiy Li Xiaopeng qoʻl ostida chap qanot yarim himoyachisi sifatida oʻynagan. 2018-yilning 25-sentyabrida u Xitoy FA kubogi-2018 yarim finalida Dalyan Yifangga qarshi uyinda oʻzining birinchi golini kiritgan. U 2018-yil 2-noyabr kuni „Changchun Yatai“ darvozasiga ligadagi birinchi golini kiritgan va bu „Shandon“ning 2:0 hisobidagi gʻalabasini taʼminlagan va jamoa 2019-yilgi Osiyo Chempionlar Ligasi yoʻllanmasini qoʻlga kiritgan. 2019-yilning yanvarida Liu klub bilan shartnomasini 2023-yilgi mavsum oxirigacha uzaytirgan.

## Xalqaro faoliyati
Liu Xitoy milliy terma jamoasiga ilk chaqiruvini bosh murabbiy Marselo Lippi tomonidan 2019-yilgi Osiyo Kubogi yigʻinida olgan. 2018-yilning 24-dekabrida u xalqaro toifadagi debyutini Iroqqa qarshi oʻyinda (2:1) oʻtkazgan. U 23 kishilik yakuniy tarkibga kiritilgan va Xitoy terma jamoasi safida turnirdagi barcha beshta oʻyinda maydonga tushgan.

## Faoliyat statistikasi

### Klub statistikasi

### Xalqaro statistika

## Yutuqlari

### Klub
**Cova da Piedade**

* Campeonato de Portugal : 2015—2016

**Shandong Luneng**

* Xitoy Superligasi : 2021
* Xitoy FA kubogi : 2020 2021

## Manbalar